Reisifirma Go Travel pakub esimesena võimalust külastada eestikeelse grupi koosseisus Põhja-Aafrikas Liibüat. Reisi jooksul tutvutakse looduse, ajalooliste vaatamisväärsuste ja tänapäevase islamiriigiga. Muuseas külastatakse mitut UNESCO maailmapärandi nimekirja kuuluvat paika. Lisaks hõlmab programm ka Tuneesias Jerba saare külastamist, samuti peatutakse Egiptuses Aleksandrias ja Kairos. Nädalane reis toimub oktoobri teisel poolel.
Liibüa on pikka aega olnud suhteliselt suletud maa ning ka praegu on üksikreisijatel sinna sõitmiseks Liibüa viisa saamine keeruline. Turismile hakkas Liibüa suuremat tähelepanu pöörama mullu.
Muammar Gaddafi juhitav Liibüa on maailma rangeima tsensuuriga riikide esiviisikus.